Erik Tamre kõne õpetajate päeval.
#000002
On käes sügise keskpaik, oktoober. Suurele osale Reaalikatele on see hir-mutav aeg: kümnendikke ootab ses kuus ees Reaa-likaks vannutamine, olles abiturientide mõjuvõimus nädalaks, üheteistküm-nendikele ajab jänese püksi esimene uurimistöö kollokvium, mis aina tu-letab meelde lähenevat esitamiskuupäeva, ja paljud värisevad tuleva külma aja ees, mil peab käima ringi kui kubujuss.
Kuid pidage vastu! Kui rebastenädal läbi saab, ei tunne te end enam võõrke-hana gümnasistide seas, noored kümnendikud. Küll uurimistöögi korra-likult valmis saab, isegi kui see praegu võimatu tundub, kallis 128. lend. Ning teie, kes külma kardate: kas ei igatse te juba kanda oma pehmet salli, sooje kindaid või paksu mõnusat kamp-sunit, mille sees vaikselt mõnes varasemas tunnis tukkudagi saaks?
Ja muidugi on porikuu hea sellegipoolest, et selles kuuski ilmub Reaali Poiss söökla uste ja ajalooklas-side juurde: selles num-bris saate lugeda noori kunstnikke avalikkuse ettetoovast Omaloomingupäevast, uurida, mis toimus Teadlaste Ööl, teada saada kaasõpilase arvamust Kreeka kriisist ja ärge kindlasti unustage üle vaadata meie kalli kooli 130. juubeli auks loodud lisaleht!
#000004
130 x Palju õnne, kallis Tallinna Reaalkool!
131. aasta toob palju muutusi. Reaali Poisi jaoks on need muutused eriti suure kaaluga, sest välja vahetub peaaegu terve peatoimetus. Küljendama asub Merit Kraav ja toimetamise au võtab üle Ode Liis Pino (mõlemad 11.b klassist).
Häid ja magusaid palu jagub sellesse lehte küllaga. Saame teada uue kodukorrapunkti vigadest, tutvume lähemalt sel aastal Reaalis õppiva Taiwani neiuga ning loeme, millist elu elatakse olümpiaadidel tegelikult. Loomulikult ei jää mainimata esimene september ja spordipäev. Eriti uhked oleme aga omaloomigunurga üle, mida selles lehes (ja loodetavasti
edaspidigi) täidavad Sander Alvin Kelderi (12.c) salmid. Kooli sünnipäeva põhjalikuma kajastamise ja rebased jätame aga järgmisesse numbrisse.
Seniks aga nautigem veel viimaseid päikesekiiri, mis hetkeks paksu vihmapilve tagant piiluvad, ja tundkem uhukust oma vana ja väärika kooli üle.
#000006
Ava uks ja astu üle läve. Kas kõik on uus ja tundmatu? Hinge roostes krigin kajab öhe. Käes on lahkumise tund....
Abituriendid on lõpetamas oma kooliteed, gümnasistid rabelevad koolieksamitega ning väiksemad tasemetöödega, tuleb hakkama saada...
Alles viimase aasta jooksul mõistsin, kui erilise ja suure jälje see kool minusse jätnud on. Ma võin julgelt öelda, et ma ei ole tavaline reaalikas, kes lihtsalt oma tunnid
siin ära istus ja siis kohe koju kopitama lendas, vaid ikka leidus siin-seal nokitsemist ning peagi ma ei imestanud, kui ma alles hilisõhtul Reaali uksest väljusin. Reaalkool ei ole lihtsalt kool, teiste jaoks ka halvamaigulisena kõlav eliitkool, vaid see on üks siht ja suund, see on elustiil. Reaal tundub olevat pealtnäha üks tavaline õppeasutus oma töötajate ning korraga, kuid me oleme ise teinud ta oma väikeseks sõbralikuks riigiks, kus meil on oma president, valitsus, sõpruskond. Reaalkoolis käimine on üks paras huumor, seda tõestab teile ka selles lehes abiturientide nimel Lehti, ning nali ja naer ongi see, mis viib meid õppimise kandekoorma all päris võiduka lõpuni. Me oleme Reaali nägu ning vaimgi kipub meis positiivses võtmes endiselt edasi kõlksuma! Siit me tuleme!
Ja ärge väga masendusse langege, kui kolme kuu pärast jälle kooli tulema peate! Uskuge mind, palju on veel ees ning te ei kahetse seda!
#000008
Kuhu garderoobist kõik mantlid ja joped ja kasukad kadunud on? Kus on märjad ja porised saapakotid? Kodus. Kapi kõige sügavamas sopis. Sest... KEVAD ON KÄES!
Kevadet kuulutavad Reaalis igaastane teaduspäev, abiturientide ja eelnevast tulenevalt s ö ö k l a j ä r j e k o r d a d e lühene mine. Kevadel saavad hoo sisse uued ettevõtmised. Kevadel saab Särgava pea pärast aastapikkust ootamist jälle puhtaks. Kevaditi on õpetaja Kuurmel püsiva pilvkatte puudumise tõttu hõlpsam taevalaotust uurida.
Inglismaal on tänavune kevad eriline. 29. aprillil abiellus prints William oma kihlatu Catherine Middletoniga. Milline on teejoojate järgmine kevad, küsime juba tuleval aastal Janno ja Kerdi käest.
Seniks aga edukaid eksamisooritusi, parimat viimast aastat ja külma närvi uurimistööde juures!
#000010
Talv on täies hoos ning tujukam kui kunagi varem. Külmetab ja sulatab, külmetab uuesti ja sulatab jälle. Tundub, nagu oleks ilmataat kurjaks saanud. Võibolla testib ta realistide vastupidavust, aga äkki tahab hoopis vilistlased vilistlaspäeval koolimajja lukustada.
Jah, need vilistlased ... Ei saa meiegi neist üle ega ümber. Kuid kas vilistlased on tol jaanuarikuu viimasel laupäeval ikka ainsad staarid selles vanas ja auväärses koolimajas? Ei usu. Seevastu usun ma reaalikate euromündikottidesse ning loodan, et ma sel aastal kõiki tülisid lahendama ei pea.
Sööge sibulat meega ja jooge sooja teed!
#000013